“ทรัมป์” วิจารณ์ “เจอโรม พาวเวล” เห็นแย้งนโยบายเฟดขึ้นดอกเบี้ย
"ทรัมป์" วิจารณ์ “เจอโรม พาวเวล” เห็นแย้งนโยบายเฟดขึ้นดอกเบี้ย
21 ส.ค. 2561

นายโดนัลด์ ทรัมป์ ประธานาธิบดีสหรัฐอเมริกา  ได้วิพากษ์วิจารณ์นายเจอโรม พาวเวล ประธานธนาคารกลางสหรัฐ (เฟด) กรณีที่เฟดมีนโยบายปรับขึ้นอัตราดอกเบี้ย โดย ทรัมป์ ได้แสดงความเห็นดังกล่าว ในงานระดมทุนที่บ้านของนายโฮเวิร์ด ลอร์เบอร์ ประธานบริษัทดักกลาส เอลลิแมน ซึ่งเป็นบริษัทอสังหาริมทรัพย์ในในวันนี้ (21 ส.ค.2561)
ทั้งนี้ ปธน.ทรัมป์ กล่าวว่า เขาคิดว่านายพาวเวลจะใช้นโยบายผ่อนคลายทางการเงิน และจะไม่ดำเนินการอย่างเข้มงวดจนเกินไป ขณะที่มีการปรับขึ้นอัตราดอกเบี้ย โดยเฟดได้ปรับขึ้นอัตราดอกเบี้ย 5 ครั้งนับตั้งแต่ที่นายทรัมป์เข้ารับตำแหน่งประธานาธิบดีสหรัฐในเดือนม.ค.ปีที่แล้ว เทียบกับที่เฟดปรับขึ้นอัตราดอกเบี้ยเพียง 1 ครั้งในสมัยของอดีตประธานาธิบดีบารัค โอบามา  นอกจากนี้ เฟดยังส่งสัญญาณปรับขึ้นอัตราดอกเบี้ยอีก 2 ครั้งก่อนสิ้นปีนี้ และอีก 3 ครั้งในปีหน้า